Фенаменальны ў гэтым прыклад ААТ “Мосарскі льнозавод” Глыбоцкага раёна. Палеткі паўночнага шоўку павялічаны на 150 гектараў і даведзены да 800. Прычым увесь даўгунец прадпрыемства вырошчвала само. Каб застрахавацца ад непрыемнасцяў, дырэктар Віктар Кейзік нарасціў тэхнічную магутнасць мехатрада. У прыватнасці, у гаспадарках суседняга, Шаркаўшчынскага раёна, якія раней займаліся даўгунцом, сабралі і адрамантавалі 7 прэс-падборшчыкаў. Загадзя паставілі на лінейку гатоўнасці льнокамбайны. А раён па распараджэнню старшыні Глыбоцкага райвыканкама Алега Морхата выдзеліў на ўборку дадаткова 10 трактараў.